Braairekords by Windpompfees? | Die Nuus in Afrikaans - Koerant.co.za
Braairekords by Windpompfees?
AfriForum Jeug en die Potgietersrus Distrikslandbou-unie (DLU) gaan hul moue oprol en braaitange olie met die doelwit om verlede jaar se rekord vir die langste boerewors van 514,5m wat gebraai is, by vanjaar se Windpompfees in Naboomspruit (Mookgophong) te verbeter. AfriForum gaan terselfdertyd probeer om nóg ’n rekord, vir die langste ononderbroke braai ter wêreld, te verbeter. Die huidige rekord van 32 ure word deur mnr Vito Polera, in vennootskap met Fruit and Veg City en die Foodlover’s Market in Kaapstad, gehou. Hierdie worsbraai-marathon word gehou om Suid-Afrikaners bewus te maak van die belangrikheid van moedertaalonderrig.
Die Potgietersrus DLU (geaffilieerd by die Transvaalse Landbou Unie van Suid-Afrika) is ’n organisasie wat homself beywer vir die voortbestaan van kommersiële boere sowel as voedselsekerheid in Suid-Afrika.
Plek: Windpompfees, Naboomspruit (Mookgophong)
Plek: Windpompfees, Naboomspruit